Den lille rideklub Vrensted og Omegns Rideklub har vundet 50.000 til klubbens frivillige arbejde. Det er Nordjyske Bank, der har tildelt rideklubben Årets Fakkel, som gives til ildsjæle, der har gjort noget særligt. - Vrensted og Omegns Rideklub evner at skabe livskvalitet og trivsel hos deres medlemmer, der fortrinsvis er børn og unge. Rideklubbens arbejde er udelukkende baseret på frivillige kræfter, og det kræver virkelig, at man brænder for det, lyder juryen bag prisens begrundelse for at tildele rideklubben Årets Fakkel. Vrensted og Omegns Rideklub har i alt omkring 100 medlemmer, og 40 ryttere benytter hver uge klubbens faciliteter og får rideundervisning af de mange frivillige. 10 forskellige kandidater var med i finalen om at vinde Årets Fakkel 2014.

Referat:
Vrensted og Omegns Rideklub har vundet 50.000 til frivilligt arbejde.